ക്ഷീര കര്ഷകര്ക്ക് സഹായ പദ്ധതികളുമായി മില്മ കൊച്ചി: കോവിഡ് മഹാമാരിയും പ്രളയങ്ങളും പ്രകൃതി ക്ഷോഭങ്ങളും കടുത്ത ആഘാതമേല്പ്പിച്ച ക്ഷീരമേഖലയെ പുനരുജ്ജീവിപ്പിക്കുന്നതിനുള്ള ശ്രമങ്ങളുടെ ഭാഗമായി മില്മയുടെ എറണാകുളം മേഖല കര്ഷകര്ക്കായി വിവിധ സഹായ പദ്ധതികള് ആവിഷ്കരിച്ച് നടപ്പാക്കി വരികയാണെന്ന് മില്മ എറണാകുളം മേഖലാ ചെയര്മാന് ജോണ് തെരുവത്ത് അറിയിച്ചു. ഇതില് ക്ഷീരകര്ഷകരുടെ പ്രധാന ആവശ്യമായിരുന്നു കന്നുകാലികള്ക്കായി കുറഞ്ഞ പ്രീമിയം നിരക്കിലുള്ള ഇന്ഷ്വറന്സ് പദ്ധതി. പൊതുമേഖലാ സ്ഥാപനമായ യുണൈറ്റഡ് ഇന്ത്യ ഇന്ഷ്വറന്സ് കമ്ബനിയുമായി സഹകരിച്ച് കന്നുകാലികള്ക്കുള്ള ഇന്ഷ്വറന്സ് പദ്ധതി നടപ്പാക്കുകയാണെന്നും അദ്ദേഹം പറഞ്ഞു.